રૂટ પ્લાન A મુજબ એરપોર્ટથી ડફનાળા અંડરબ્રિજ થઈ સુભાષબ્રિજ પાર કરાશે અને ત્યાંથી આશ્રમરોડ આવશે. ઈન્કમટેક્સ ચાર રસ્તા થઈને બુટભવાની મંદિરથી જમણી બાજુ વળી જશે. આ રૂટ પર રેલવે ક્રોસિંગ અડચણ બને તેવી શક્યતા છે. મહાનુભાવો જ્યારે પસાર થવાના છે ત્યારે અહીંથી ટ્રેન પસાર થશે કે કેમ તેની તપાસ કરવામાં આવી રહી છે. ત્યાંથી વિજય ચાર રસ્તા, યુનિવર્સિટી થઈ હેલ્મેટ ચાર રસ્તાથી ડાબી બાજુ આઈઆઈએમ પાસે યુ ટર્ન લઈને અંધજનમંડળ નજીક આવેલી હોટલ પર પહોંચાશે.